CELEX: 62017TN0022
Language: da
Date: 2017-01-16 00:00:00
Title: Sag T-22/17: Sag anlagt den 16. januar 2017 — Portugal mod Kommissionen

3.4.2017   
            
            
               DA
            
            
               Den Europæiske Unions Tidende
            
            
               C 104/49
            
         Sag anlagt den 16. januar 2017 — Portugal mod Kommissionen
   (Sag T-22/17)
   (2017/C 104/69)
   Processprog: portugisisk
   
      Parter
   
   
      Sagsøger: Den Portugisiske Republik (ved L. Inez Fernandes, M. Figueiredo, P. Estêvão og J. Saraiva de Almeida, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens gennemførelsesafgørelse (EU) 2016/2018 af 15. november 2016 (EUT 2016, L 312, s. 26) om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), annulleres, for så vidt der i denne afgørelse udelukkes udgifter på 1 990 810,30 EUR vedrørende udgifter, som Portugal har anmeldt ved foranstaltning »Udvikling af landdistrikter, ELFUL-investeringer — private støttemodtagere« for regnskabsårene 2010, 2011, 2012, 2013 og 2014.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om en tilsidesættelse af artikel 31, stk. 4, litra c), i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (EUT 2005, L 209, s. 1).
            
         
               2.
            
            
               Andet anbringende om en begrundelsesmangel. Dette anbringende er opdelt i tre argumenter.
               
                           —
                        
                        
                           Sagsøgeren har med det første argument anført, at Kommissionen ikke har ført bevis for, at der forelå en rimelig og begrundet tvivl.
                        
                     
                           —
                        
                        
                           Sagsøgeren har med det andet argument påberåbt sig, at de retningslinjer, der er fastsat i dokument VI/5330/97-PT af 23. december 1997, ikke finder anvendelse i den foreliggende sag.
                        
                     
                           —
                        
                        
                           Sagsøgeren har med det tredje argument anført, at Kommissionen ikke har henført de foreholdte faktiske omstændigheder under de betingelser, der i dokument VI/5330/97-PT af 23. december 1997 er fastsat for anvendelsen af en finansiel korrektion på 5 %.